ບັນ​ດາ​ຜູ້​ນຳ G7 ກຽມ​ພ້ອມ ເຂົ້າ​ກອງ​ປະ​ຊຸມ ​ສຸດຍອດ ທ່າມ​ກາງ ​ຄວາມ​ເປັນ​ຫ່ວງ ກ່ຽວ​ກັບ ເສດ​ຖະ​ກິດ​ໂລກ
ບັນດານັກວິເຄາະກ່າວວ່າ ເປົ້າໝາຍອັນໃຫຍ່ສຳລັບກອງປະຊຸມສຸດຍອດດັ່ງກ່າວ ຄົງຈະຖືກກີດຂວາງໂດຍບັນຫາທາງດ້ານເສດຖະກິດທີ່ກຳລັງກົດດັນຢູ່.
ເຈົ້າພາບຈັດກອງປະຊຸມ G7 ທ່ານ ເອັມມານູແອລ ມາກຣົງ, ນາຍົກລັດຖະມົນຕີ ຝຣັ່ງ, ໄດ້ເອົາບັນຫາການຕໍ່ສູ້ກັບຄວາມບໍ່ເທົ່າທຽມ ເປັນຫົວຂໍ້ສຳລັບກອງປະຊຸມປະຈຳປີ ຂອງເຈັດປະເທດອຸດສາຫະກຳ, ເຊິ່ງຈະໄຂຂຶ້ນໃນວັນເສົາທີ່ຈະມາເຖິງນີ້ ໃນຣີສອດ ແຄມທະເລີ ບີອາຣິດສ໌ ຂອງ ຝຣັ່ງ ພ້ອມກັບບັນດາຜູ້ນຳຈາກ ສະຫະລັດ, ຝຣັ່ງ, ອັງກິດ, ເຢຍຣະມັນ, ອິຕາລີ, ຍີ່ປຸ່ນ ແລະ ການາດາ ເຂົ້າຮ່ວມ ປະທານາທິບໍດີ ຝຣັ່ງ ໄດ້ເຊື້ອເຊີນບັນດາຜູ້ນຳຈາກຫຼາຍປະເທດ, ລວມທັງຫົກປະເທດ ຈາກ ອາຟຣິກາ, ເພື່ອເຂົ້າຮ່ວມໃນການປຶກສາຫາລືປະຈຳປີ ກ່ຽວກັບ ສິ່ງທ້າທາຍທີ່ສຳ ຄັນໃນໂລກ ແຕ່ບັນດານັກວິເຄາະກ່າວວ່າ ເປົ້າໝາຍອັນໃຫຍ່ສຳລັບກອງປະຊຸມສຸດ ຍອດດັ່ງກ່າວ ຄົງຈະຖືກກີດຂວາງໂດຍບັນຫາທາງດ້ານເສດຖະກິດທີ່ກຳລັງກົດດັນຢູ່ ສິ່ງທີ່ໜ້າເປັນຫ່ວງສ່ວນໃຫຍ່ແມ່ນຕົວບົ່ງຊີ້ຄັ້ງຫຼ້າສຸດ ຈາກການເຕີບໂຕທາງດ້ານເສດ ຖະກິດທີ່ຊັກຊ້າລົງ ຈາກທັງສອງຝ່າຍຂອງມະຫາສະໝຸດ ແອັດແລນຕິກ ແລະ ຄວາມ ເປັນໄປໄດ້ຂອງພາວະເສດຖະກິດຕົກຕ່ຳຂອງໂລກ ໃນຕົ້ນເດືອນນີ້, ຜົນໄດ້ຮັບຈາກຂໍ້ຜູກມັດຂອງລັດຖະບານ ສະຫະລັດ ແລະ ເຢຍຣະ ມັນ ແມ່ນໄດ້ສູງເພີ່ມໜ້ອຍນຶ່ງສຳລັບສອງປີ ຫຼາຍກວ່າຂໍ້ຜູມັດສິບປີ, ເປັນສັນຍານທີ່ບັນ ດານັກລົງທຶນເຫັນວ່າ ມີຄວາມສ່ຽງອັນໃຫຍ່ຫຼວງໃນຂ້າງໜ້າ, ອີງຕາມການກ່າວຂອງ ນັກເສດຖະສາດ ທ່ານ ແຈສເປີ ລໍເລີ ຈາກກຸ່ມ London Capital ທ່ານ ແຈສເປີ ໄດ້ກ່າວວ່າ “ໂດຍສະເພາະໃນ ສະຫະລັດ, ແທ້ຈິງແລ້ວມັນເປັນສັນຍານ ທີ່ຊີ້ໃສ່ພາວະເສດຖະກິດຕົກຕ່ຳ ທີ່ເຊື່ອຖືໄດ້ຫຼາຍ ” ນອກຈາກນັ້ນບັນດານັກລົງທຶນຢ້ານວ່າ, ເຄື່ອງມືດ້ານການເງິນທີ່ມີຢູ່ທົ່ວໄປ ເພື່ອແກ້ ໄຂບັນຫາເສດຖະກິດຕົກຕ່ຳນັ້ນ ແມ່ນອາດຈະບໍ່ມີໃຫ້ໃຊ້